《丁酉元日》
宋代·陈深

夜中不成寐，卧觉风剡剡。
残寒卖馀勇，飞雪独万惨。
黎明卷新霁，旭日光晻晱。
穷阴得阳和，春气已先感。
负暝南轩下，余生亦云忝。
高门谁能走，蓬户镇常掩。
驰车听奔溱，庆语绝媚谄。
自甘守疏慵，岂复叹坎壈。
濡毫寄桑翰，隐几坐文毯。
台倾酒不竭，炉拥火始炎。
吐咏探清新，研书味真澹。
流光信难驻，华发那可染。
拊已欣有得，感是能无憾。
贞吉宜嘉遯，心享由习坎。
浮云易盈歇，神鉴常渊湛。
龟勉奉吾亲，力学深自贬。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。